Diari Oficial de la Generalitat Valenciana


Sumari del DOGV 1114, del 25-07-1989 (1989/814642)

DECRET 108/1989, de 17 de juliol, del Consell de la Generalitat Valenciana, pel qual s'acepta la cessió de la propietat, a títol gratuït, d'uns terrenys sitos en Torrent, Partida de la Marxadella, realitzada per l'Ajuntament de Torrent.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/17/108/dof/vci/html**

### Dades del document

Número de DOGV
:   1114

Data del DOGV
:   25-07-1989

Secció del DOGV
:   DISPOSICIONS GENERALS

Número del document
:   1989/814642


Data del document
:   17-07-1989

Organisme emissor
:   Conselleria d'Economia i Hisenda

Tipus de document
:   Decret

Decret 108/1989, de 17 de juliol, del Consell de la Generalitat Valenciana, pel qual s'accepta la cessió de la propietat, a títol gratuït, d'uns terrenys situats a torrent, Partida de la Marxadella, realitzada per l'Ajuntament de Torrent.  
L?Ajuntament de Torrent, en sessions celebrades els dies 8 de maig de 1986 i 4 d'abril de 1989, acordà la cessió gratuïta a la Generalitat Valenciana d'uns terrenys ubicats en la partida de la Marxadella, dels quals és propietari l'esmentat Ajuntament.  
La cessió la realitza amb la finalitat determinant que es construesca un Institut de Batxillerat.  
A petició del Conseller de Cultura, Educació i Ciència, s'iniciaren els tràmits legals oportuns per a l?acceptació i formalització de la cessió gratuïta dels terrenys, realitzada a favor de la Generalitat Valenciana.  
De conformitat amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell de la Generalitat Valenciana l'acceptació de la cessió gratuïta indicada.  
En la seua virtut, a proposta del Conseller d'Economia i Hisenda i prèvia deliberació del Consell de la Generalitat Valenciana, en sessió celebrada el dia 17 de juliol de 1989,  
DECRETE:  
Article primer  
S?accepta la cessió, a títol gratuït, realitzada per l?Ajuntament de Torrent, dels següents terrenys:  
- Parcel·la de terreny, en terme de Torrent, partida de la Marxadella, té una superfície de set mil quatre-cents setanta-nou metres quadrats, amb façana al Camí del Forn del Monseny, de forma triangular regular, situat al sud de la població.  
Confronta: nord, carrer Corona d?Aragó i Col·legi EGB Sant Joan Baptista; sud, franja de parcel·la triangular colindant i futura randa de 30 m2 d'amplària, tancament del nucli de població; est, amb el Col·legi d'EGB Sant Joan Baptista i per l'oest, carrer Corona d?Aragó i Camí Forn de Monseny. Inscrita en el Registre de la Propietat nº 1 de Torrent, al tom 2.227 de l?Arxiu, llibre 588 de Torrent, foli 183, finca numero 45.845, inscripció 1ª  
- Parcel·la de terreny, en terme de Torrent, partida de la Marxadella, té una superfície de dos mil quatre-cents quaranta-set metres, setanta-sis decímetres quadrats.  
Confronta: nord, la resta de la l'inca de la qual procedeix; sud, d'Enrique Trénor; est, camí de la Pedrera, i oest de Pascuala Gozalvo.  
Inscrita en el Registre de la Propietat nº 1 de Torrent, al tom 2.228 de l?Arxiu, llibre 589 de Torrent, foli 93, finca nº 4.661, inscripció 5ª, practicada sols quant a la superfície inscrita de mil quatre-cents cinquanta-quatre metres quadrats i suspesa la inscripció quant a l'excés de cabuda de nou-cents noranta-tres metres, setanta-sis decímetres quadrats, per falta d?inscripció prèvia  
Article segon  
Aquesta cessió gratuïta dels terrenys referenciats comporta el compromís, per part de la Generalitat Valenciana, de construir un Institut de Batxillerat, en el terme màxim de cinc anys i a mantindre el seu destí durant els trenta següents.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
Per la Conselleria d'Economia i Hisenda es duran a terme els tràmits necessaris per a la efectivitat del que es disposa en el present Decret.  
València, 17 de juliol de 1989.  
El President de la Generalitat  
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI